Carburanţii s-au scumpit în toată ţara, cu o singură excepţie: Teleorman. În cel mai sărac judeţ, benzina şi motorina costă sub cinci lei pe litru. Iar şoferii vin special să facă plinul la pompele din Alexandria, pentru că economisesc între 13 şi, atenţie, aproape 200 de lei dintr-un foc.

Judeţ sărac, preţ pe măsură - este explicaţia companiilor care vând în Alexandria benzină şi motorină mai ieftine decât oriunde. Coincidenţă sau nu, pentru şoferii din Teleorman benzina şi motorina nu s-au scumpit atât de mult.

Aici un litru costă 4 lei şi 85 de bani. Cine trece prin Alexandria şi îşi face un plin de benzină plăteşte cu 13 lei mai puţin decât în Capitală, iar un plin de motorină este mai ieftin cu aproape 20 de lei.